

**ПОЗИВ ЗА ПОДНОШЕЊЕ ПОНУДЕ**

 На основу члана 31. и 39. Закона о јавним набавкама („Сл.гласник РС” број 124/12, 14/2015 и 68/2015), Правилника о обавезним елементима конкурсне документације у поступцима јавних набавки и начину доказивања испуњености услова („Сл.гласник РС” број 86/2015) и Одлуке о покретању поступка јавне набавке мале вредности бр. 241/1 од 02.06.2016. године, позивају се понуђачи да поднесу писану понуду за закључење оквирног споразума у поступку јавне набавке мале вредности добара бр. ЈНМВ 02/2016, између 1 наручиоца и 3 понуђача.

|  |  |
| --- | --- |
| **Назив наручиоца:** | Универзитет у Београду - Физички факултет  |
| **Адреса наручиоца:** | Студентски трг 12-16, Београд |
| **Интернет страница наручиоца:** | www.ff.bg.ac.rs |
| **Е-mail адреса наручиоца:** | dekanat@ff.bg.ac.rs |
| **Врста наручиоца:** | Просвета – високо образовање |
| **Врста поступка јавне набавке:** | Јавна набавка мале вредности (оквирни споразум) |
| **Врста предмета:** **Општи речник набавки:** | **Добра: рачунари и рачунарска опрема** 30200000 - Рачунарска опрема и материјал  |

**Конкурсну документацију понуђачи могу преузети на један од начина:**

* са интернет странице наручиоца: www.ff.bg.ac.rs
* са сајта Портала за јавне набавкe.

Понуђачи који преузму конкурсну документацију на један од наведених начина и који донесу одлуку о активном учешћу у јавној набавци су у обавези да попуне, потпишу и овере ''Потврду о преузимању конкурсне документације'' и исту непосредно, путем поште или скенирану доставе на адресу наручиоца или на e-mail адресу: jelena.dasic@ff.bg.ac.rs

***Важна напомена:*** Само понуђачи који доставе ''Потврду о преузимању конкурсне документације'' искључиво у писаном облику (поштом, електронском поштом, факсом), могу тражити додатне информације или објашњења у вези са конкурсном документацијом најкасније 5 (пет) радних дана пре истека рока за подношење понуда.

Понуде морају бити припремљене и поднете у складу са позивом за подношење понуде и конкурсном документацијом.

Понуђач је дужан да испуњава све обавезне и додатне услове из конкурсне документације одређене у складу са чл. 75. и 76. Закона о јавним набавкама, што доказује на начин дефинисан конкурсном документацијом.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти/кутији на адресу наручиоца у Београду, ул. Студентски трг бр. 12-16, блок Ц, 3. спрат, правна служба, соба 663, са назнаком ''Понуда за јавну набавку добара бр. ЈНМВ 02/2016, Набавка рачунара и рачунарске опреме за потребе Физичког факултета у Београду - НЕ ОТВАРАТИ'', **најкасније** до дана **14.06.2016.** године до **12.00 часова**.

Коверат/кутија на предњој страни мора имати **заводни печат и број понуђача**. Понуђач је дужан да на полеђини коверте/кутије назначи назив, адресу, телефон и име и презиме контакт особе понуђача, као и да ли понуђач наступа самостално, са подиспоручиоцем или понуду подноси група понуђача, када је неопходно назначити назив, седиште за сваког члана и назначити ко је носилац посла - овлашћени члан групе.

Понуђач је у обавези да понуду, обрасце и доказе захтеване конкурсном документацијом достави у **затвореној коверти или кутији – повезано јемствеником**, затворено и упаковано на начин да се не могу накнадно убацивати, одстрањивати или замењивати поједини листови, односно прилози као и да се приликом отварања понуде са сигурношћу може утврдити да се понуда први пут отвара. Уколико понуђач достави понуду у супротности са условима за паковање, печаћење и означавање, биће одбијена као неисправна.

Наручилац ће приликом пријема понуда на коверти/кутији обележити ''Време, евиндециони број и датум пријема понуде'' према редоследу приспећа. Свим понуђачима који понуду доставе непосредно наручилац предаје ''Потврду о пријему понуде''.

Понуде које буду стигле до наведеног рока сматраће се ''благовременом понудом'' и узеће се у разматрање. Неблаговремене понуде се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

***Важна напомена:*** *Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, релевантна је једино чињеница када је наручилац понуду примио, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), те није релевантан моменат када је понуђач послао понуду.*

**Јавно отварање** **понуда** ће се обавити одмах након истека рока за достављање понуда тј. дана **14.06.2016.** године у **12.30** часова у просторијама наручиоца у Београду, ул. Студентски трг бр. 12-16, соба бр. 665 - Плава сала. Отварању понуда може присуствовати свако заинтересовано лице а у поступку отварања понуда могу активно учествовати само овлашћени представници понуђача, који су дужни да пре почетка отварања понуда комисији за јавну набавку поднесу овлашћење за активно учешће у поступку отварања понуда.

**Рок за доношење одлуке:** Одлука о закључењу оквирног споразума биће донета у року до 10 дана од дана јавног отварања понуда, и биће објављена на сајту Наручиоца и Порталу јавних набавки.

**Рок трајања оквирног споразума**: Годину дана од дана потписивања.

**Критеријум избора најповољније понуде**: најнижа понуђена цена.

Особа за контакт :

Јелена Дашић, службеник за јавне набавке

Телефон: 011/7158-177

e-mail: jelena.dasic@ff.bg.ac.rs